Katikkiro wa Buganda Charles Peter Mayiga atongozza omwoleso gwa CBS PEWOSA Nsindikanjake ogw’ebyobulimi noobulunzi e Masaka, era nga gwakubeerawo buli mwaka.
Katikkiro asinzidde Masaka mu Buddu ng’aggalawo omwoleso gw’omwaka guno 2022, nagamba nti omwoleso guno gugenda kutumbula obulimi obw’omutindo naddala ekirime ky’emmwanyi mu Buganda era gusaanye okutegekebwa buli mwaka.
Katikkiro mungeri yeemu alabudde abagala okusanyaawo emmwanyi mu ggwanga nti bagiveeko baleke abantu baganyulwe mu ntuuyo zabwe.
Katikkiro era atongozza enteekateeka y’okukubirizza bannauganda okwettanira okunywa kaawa, okwongera omutindo ku mmwanyi n’okulima emmwanyi mu bungi okulwanyisa obwavu.
Minister w’amawulire mu bwakabaka owek Noah kiyimba naye asabye government ekendeeze ku misolo ejijibwa ku bintu bya technologia akwata ku by’obulimi.
Omwoleso gwa CBS PEWOSA Nsindikanjake gumaze ennaku 5 nga gubumbujjira mu Buddu, okuva nga 20 okutuuka nga 24.October,2022.
Bisakiddwa: Sharif Lukenge
lug_Latn lug_Latn lug_Latn lug_Latn lug_Latn lug_Latn zsm_Latn